## Rješenje Ustavnog suda Republike Hrvatske broj U-VII-223/1992. od 27. srpnja 1992.

### NN 47/1992 (31.7.1992.), Rješenje Ustavnog suda Republike Hrvatske broj U-VII-223/1992. od 27. srpnja 1992.

# USTAVNI SUD REPUBLIKE HRVATSKE

Ustavni sud Republike Hrvatske na sjednici 27. srpnja 1992. godine,
donio je ovo

## RJEŠENJE

1. Odbijaju se prijedlozi Hrvatske narodne stranke od 20. srpnja 1992.
i 24. srpnja 1992. da Izborna komisija Republike Hrvatske izda priopćenje
o popisima birača

2. Ovo rješenje objavit će se u "Narodnim novinama".

Obrazloženje

Hrvatska narodna stranka (u nastavku teksta: HNS) svojim podneskom od
20. srpnja 1992. godine predlaže da Izborna komisija Republike Hrvatske
(u nastavku teksta: Izborna komisija) izda priopćenje za javnost u kojem
će izraziti nedvojben stav o uvjetima upisa o popis birača, a povodom Priopćenja
koje je 8. srpnja 1992. godine izdalo Ministarstvo pravosuđa i uprave.
Izborna komisija je svojim rješenjem Klasa: 013-03/9201/05, Urbroj: 56805-92-PZ-31
od 22. srpnja 1992. odbacila ovaj prijedlog HNS kao nedopušten. Podneskom
od 24. srpnja 1992. godine, nazvanim žalba HNS je predložila Ustavnom sudu
Republike Hrvatske da poništi rješenje Izborne komisije i da udovolji njezinom
zahtjevu. Podnesak HNS-a, iako nazvan žalbom, nema svojstvo tog pravnog
lijeka predviđenog odredbama članka 43. u svezi sa člankom 46. Zakona o
izboru predsjednika Republike Hrvatske ("Narodne novine", br.
22/92 - u nastavku teksta: ZIPRH). odnosno članka 53. u svezi s člankom
57. Zakona o izborima zastupnika u Saboru Republike Hrvatske ("Narodne
novine., br. 22/92 - u nastavku teksta: ZIZSRH). Time nije, medutim, Ustavom
Republike Hrvstske isključena nadletnost Ustavnog suda Republike Hrvatske
utvrđena u članku 125. alineja 7. Ustava o nadzoru ustavnosti i zakonitosti
izbora i članku 39. i 40. Ustavnog zakona o Ustavnom sudu Republike Hrvatske
("Narodne novine", br. 13/91). Stoga Ustavni sud smatra navedeni
podnesak HNS prijedlogom za nadzor nad ustavnošću i zakonitošću izbora.
Ustavni sud Republike Hrvatske je utvrdio da prijedlozi HNS nisu osnovani.
Nadzor nad provođenjem Zakona o popisima birača ("Narodne novine",
br. 19/92 - u nastavku teksta: ZPB), u smislu odredbe članka 34. ovog Zakona
provodi Ministarstvo pravosuđa i uprave. Na temelju odredbe članka 11.
u svezi članka 3. istog Zakona popisi birača su javne knjige, a popis birača
vodi organ uprave nadležan za poslove opće uprave. Na temelju ovih zakonskih
odredaba Ministarstvo pravosuđa i uprave izdalo je dana 8. srpnja 1992.
Priopćenje o evidentiranju hrvatskih državljanja u popiše birača. Izborna
komisija je u smislu članka 22. stavak 1. toč.1. i 2. ZIPRH. odnosno članka
31. stavak 1. točka 1. i 2. ZIZSRH, nadležna da se brine za zakonitu pripremu
i provođenje izbora predsjednika Republike Hrvatske i zastupnika za Sabor
Republike Hrvatske, odnosno da daje obvezatne upute za rad općinskih izbornih
komisija te izbornih komisija izbornih jedinica i biračkih odbora. Medutim;
ona nije dužna da unaprijed zauzima stajalište o valjanosti izvoda iz zaključenih
i potvrđenih popisa birača koja će nadležni organi u smislu članka 25.
stavak 2. ZPB dostavljati općinskoj izbornoj komisiji, niti je u tom smislu
dužna davati obvezatne upute. Iz navedenog proizlazi da prijedlozi HNS-a
nisu osnovani.

Odluka o objavljivanju ovog rješenja u "Narodnim novinama".
službenom glasilu Republike Hrvatske, temelji se na članku 20. stavak 1.
Ustavnog zakona o Ustavnom sudu Republike Hrvatske.

Broj : U-VII-223/ 1992.

Zagreb; 27. srpnja 1992.

USTAVNI SUD REPUBLIKE HRVATSKE

Predsjednik

**Jadranko Crnić, v. r.**

Rješenje, NN 47/1992-1222